ໄທ ສົ່ງຄົນຮ້າຍ ຂ້າມແດນ ໃຫ້ແກ່ ທາງການ ສະຫະລັດ
ຕຳຫລວດໄທ ສົ່ງທ້າວ Joseph Hunter ຜູ້ຕ້ອງສົງໄສ ລັກລອບຄ້າຢາເສບຕິດ ໃຫ້ແກ່ທາງການ ສະຫະລັດ.
ຕຳຫຼວດໄທ ກ່າວວ່າ ຕົນໄດ້ສົ່ງຜູ້ທີ່ຫລົບລີ້ໜີກົດໝາຍນາໆຊາດ ຄົນນຶ່ງ ໃຫ້ແກ່ສະຫະລັດ ທີ່ສົງໄສລັກລອບຄ້າຢາເສບຕິດ ນາຍພົນ Priewpan Damapon ກ່າວວ່າ “ທ້າວ Joseph Hun- ter ແມ່ນນຶ່ງໃນບັນດາບຸກຄົນທີ່ທາງການສະຫະລັດຕ້ອງການຕົວ ຜູ້ກ່ຽວແມ່ນຢູ່ເບື້ອງຫຼັງການກໍ່ອາດຊະຍາກຳຢູ່ໃນຫຼາຍໆປະເທດ ທົ່ວໂລກ ” ຕຳຫຼວດໄທກ່າວວ່າ ຕົນໄດ້ຈັບທ້າວ Hunter ໃນມື້ວັນພຸດຜ່ານ ມານີ້ຢູ່ທີ່ພູເກັດ ຊຶ່ງເປັນບ່ອນຕາກອາກາດ ແຄມຝັ່ງທະເລ ໂດຍ ໄດ້ຮັບຂໍ້ມູນຈາກເຈົ້າໜ້າທີ່ປາບປາມຢາເສບຕິດຂອງສະຫະລັດ ຕຳຫຼວດໄທເວົ້າວ່າ ທ້າວ Hunter ແມ່ນຄົນອາເມຣິກັນຜູ້ດຽວໃນໝູ່ຜູ້ຕ້ອງສົງໄສ 6 ຄົນທີ່ ມີໝາຍຈັບ ໃນການລັກລອບຢາເສບຕິດເຂົ້າມາໃນສະຫະລັດ ຕຳຫຼວດໄທກ່າວວ່າ ເປັນທີ່ເຊື່ອກັນວ່າ ພວກຜູ້ຕ້ອງສົງໄສທັງໝົດ ເຄີຍມີປະສົບພະການ ທາງທະຫານມາກ່ອນ